
PARASHTRIME
Të bëra nga përfaqësuesi ligjor, Studio Ligjore CAKRANI, në seancën e verifikimitm e kushteve te paraburgimit, dhe zvendësimin e masës për të shtetasin Z. Ilir Metaj, akuzuar për veprat penale të “Korrupsionit pasiv të funksionarëve të lartë shtetëror” “Refuzimi per deklarim, mosdeklarimi, fshehja ose deklarimi rremë i pasurive, interesave privatë të personave të zgjedhur dhe nënpunësve publikë ose i cdo personi që ka detyrim ligjor për deklarim” dhe “Pastrimi Produkteve te veprave penal ose veprimtarisë kriminale” parashikuar nga neni 260-259/a dhe 187 i kodit penal. 
I nderuar z. gjykatës!
U njohëm me informacionin e paraqitur nga organi procedurës dhe pasi e studiuam atë kemi arritur në përfundimin se: Në këtë material prej 31 faqesh nuk pati asgjë të re, vecse organi procedurës përfundimisht u bind përsa i përket cështjes së kompanisë lobimit në favor të Partisë Lëvizjes Socialiste për Integrim (LSI), ku personi nën hetim Z. Ilir Metaj, ashtu sic kishte deklaruar nuk ka asnjë lidhje me kontratat dhe pagesat e kryera.
Padyshim që në këtë seancë gjyqësore nuk jemi për të provuar fajësinë apo pafajësinë e të akuzuarit, por për të kërkuar informacionin mbi ecurinë e hetimeve dhe arsyet pse organi procedurës kërkon vazhdimin e masës sigurimit “arresti me burg” për shtetasin Z. Ilir Metaj.
Përsa i përket pretendimeve të tjera nga organi akuzës dhe në funksion të kërkesës tonë për zvendësimin apo revokimin e masës së sigurimit personal “arresti me burg” zqarojmë gjykatën si më poshtë:
1 - Në faqen 3
Prokuroria pretendon se: I pandehuri Ilir Metaj dhe personi nën hetim Monika Kryemadhi, kanë konsumuar veprën penale “Korrupsion pasiv i funksionarëve të lartë shtetërorë dhe të zgjedhurve”, pasi nga analiza e fakteve dhe provave nga ………….., kanë vendosur kontakte me administratorin e tyre, personin nën hetim, Adrian Shatku.
Mbrojtja:  Ky konkluzion i akuzës është shprehje e një vlerësimi jo vetëm joprofesional dhe të pambështetur në asnjë provë apo fakt të paktën për Z. Meta, por edhe tërësisht tendencioz edhe nga të gjitha parashtrimet e bëra nga prokurorët.
Nuk ka asnjë akt apo fakt, që të vërtetojë se Z. Meta ka emëruar apo besuar Z. Adrian Shatku si administrator të tij. Po kështu nuk ka asnjë akt apo fakt  që Z. Meta të ketë qenë në dijeni se A. Shatku ishte administratori i ish-bashkëshortes së tij dhe se ndanin së bashku përfitime të paligjshme apo edhe të ligjshme.
2 – Po në faqjen 3 paragrafi i fundit organi procedurës pretendon se:
Si rezultat i kësaj veprimtarie dhe ushtrimit abuziv të pushtetit, palët kanë përfituar nga shtetasi Ardian Shatku dhe UNIFI, të ardhura të konsideruara, duke përfshirë përqindjen e fitimit si dhe pajisjen nga A. Shatku disa herë me karta krediti.
Mbrojtja:  Ky konkluzion është tërësisht tendencioz pasi nuk ekziston asnjë provë apo indicie që Z. Meta të ketë qenë në dijeni të përfitimeve të paligjshme apo të ligjshme të ish-bashkëshortes nga A.Shatku.
Referenca për ndarjet e përqindjeve në celularin e Znj. Kryemadhi që pretendon SPAK-u, i takon Znj. Kryemadhi ta sqarojë. Akoma më tendencioze është përpjekja e prokurorëve për të paraqitur Z. Meta si bashkëpërfitues apo në dijeni të kartave të paligjshme që pretendon akuza, të cilat edhe vetë sipas saj janë vetëm në emër të Monika Kryemadhit, e cila sipas SPAK, rezulton edhe përfituese e tyre. Zoti Meta jo vetëm që s’ka qenë në dijeni të kësaj marrëdhënieje të paligjshme , por pasi ka mësuar se pas kontrollit në banesën e nënës së Znj. Kryemadhi, ekzistonte një kartë e tillë, por e papërdorur, sipas zonjës Kryemadhi, vendosi edhe divorcin ligjor me të duke e vlerësuar si shkelje të rëndë të besimit, të ligjit për një politikane me përvojë, por edhe në dëm të kauzave të tij politike. Z. Meta vetëm në seancën e parë, pas arrestimit të tij, në Gjykatë u njoh me përdorimin e kësaj karte në San Marino nga akuza.
Ndërsa për dy kartat e tjera është njohur vetëm ditën e komunikimit të akuzës si i pandehur më 27 Maj. Po kështu, organi i akuzës provon vetë se Monika Kryemadhi është e vetmja përdoruese e kësaj karte, dhe në asnjë rastë të vetëm nuk provohet se Z. Ilir Metaj ka përdorur këto.
3 – Në faqen 5 
Mbrojtja: Edhe njëherë theksojmë se përpjekjet e akuzës për të “provuar” nga gjetjet në celularin e Znj. Monika Kryemadhi  se personat në hetim, Metaj-Kryemadhi, kanë përfituar % të fitimit nga kompania UNIFI Holding Inc, nga marrëveshja e interkoneksionit me Vodafone, janë sa të pabazuara aq edhe kontradiktore.
Prokuroria:  “Ky fakt rezulton nga komunikimet që Monika ka me Shatkun ku i drejtohet me shprehjet “ne” “leja Dhorit dhe të miat”. Është e qartë se nëse kjo bisedë është e vërtetë , ajo me “ne” nënkupton veten e saj me kushëririn e saj Adrian Shatku. Ashtu sikurse pjesa e dytë, nëse është e vërtetë , “të miat” nënkupton interesat e saj dhe kjo nuk provon aspak as përfshirjen e Ilir Metës në këtë marrëdhënie përqindjesh të pretenduara dhe as pasjen prej tij dijeni të një marrëdhënie të tillë (si edhe në rastin e kartave).

4- Në faqen 5.
Prokuroria: “Adrian Shatku është personi i besuar i Ilir Metës dhe Monika Kryemadhit dhe sipas deklarimit të Fatime Kryemadhit, edhe kushëriri i largët i tyre”
Mbrojtja: Edhe ky konkluzion është tendencioz, pasi nga i gjithë hetimi rezulton se Adrian Shatku është person i afërt me Monika Kryemadhin si dibranë dhe Ema Shatkun (Çokun), shoqe e afërt e Monikës. Për këto arsye ai ka qenë një person i njohur dhe i respektuar nga Ilir Meta, por asnjëherë as i besuari i tij dhe as në dijeni të ndonjë aktiviteti të paligjshëm apo të dyshimtë të tij.

5 – Faqe 5 
Mbrojtja: Për të paraqitur këtë lidhje midis Ilir Metës dhe Adrian Shatkut shumë “të fortë”, akuza pasqyron episodin sipas komunikimeve elektronike se (sipas faqes 71 të komunikimit të akuzës si i pandehur):  “Në datën 5 shtator 2014, Monika e informon Adrianin se Iliri do të shkojë në Marok në datat 30-31 Tetor 2014 dhe i thotë se “po të duash për të vajtur dhe nëse të duhet ndonjë takim me ndonjë ministër – më tha Iliri”. Adriani i përgjigjet se ai do të shkojë dhe se “…takimin me PM do ta bëj unë….takojmë edhe ministrat e energjisë dhe telekomunikacionit”
Mbrojtja: Ky episod tregon jo vetëm se Monika informon Adrianin për lëvizjet e Kryetarit të Kuvendit, por edhe se Adriani ishte shumë i fuqishëm në Marok sa merrte përsipër të rregullonte takimin me PM (Kryeministër) dhe ministra të tjerë. Atëherë përse i duhej ndihma e Kryetarit të Parlamentit të Shqipërisë në Marok, Adrianit, kur ishte kaq i lidhur me Kryeministrin e Marokut?
Siç dihet vizita ka qenë shtetërore dhe e bërë me të gjitha rregullat protokollare.
Përfshirja e episodeve të tilla kërkon në mënyrë të sforcuar të krijojë një lidhje të dyshimtë midis Ilir Metës dhe Adrian Shatkut e cila nuk ekziston në asnjë rrethanë.
6- Mbrojtja: Prokurorët në mënyrë absurde, përdorin një deklarim të shtetasit  Eriol Braimllari, i cili është kushëri i Endrit Braimllarit, të dy të përfshirë në çështjen e lobimeve për të rrëzuar pretendimin sipas SPAK-ut, të të pandehurit Ilir Metaj se ai nuk ka asnjë lidhje me Adrian Shatkun.

Mbrojtja:  Në përgjigje të pyetjeve të bëra më parë nga akuza, unë i kam bërë të qarta rrethanat e njohjes me Adrian Shatkun, ndaj kjo lojë fjalësh e prokurorëve është pa kuptim.
Nëse unë nuk kam patur asnjë lidhje të dyshimtë, të paligjshme, ky nuk është faji im, por merita e sjelljeve të mia përherë të përgjegjshme, të ligjshme dhe të moralshme. Po kështu, shtetasin Eriol Braimllari mund ta pyesni nëse është takuar të paktën njëherë apo të paktën 100 herë me shtetasin Adrian Shatku në Tiranë apo edhe në Uashington edhe pa Kryetarin e Parlamentit. Për këtë mund t’ju ndihmojë edhe sistemi TIMS.
7- Mbrojtja:  Lidhur me diferencat që i rezultojnë organit të akuzës për lobimet e LSI në SHBA, theksojmë se çdo veprim nga ana e Z. Meta dhe Kryesisë së LSI, deri në Prill 2017 kur Z. Ilir Meta u zëvendësua nga Z. Petrit Vasili si Kryetar i LSI, ka qenë në respekt të plotë të ligjeve shqiptare dhe amerikane. Çdo marrëveshje miratohej në Kryesin e Partisë dhe një titullar caktohej për të firmosur dhe ndjekur zbatimin e saj sipas klauzolave të rëna dakord me kompanitë përkatëse.
Z. Meta kurrë as nuk ka autorizuar e as nuk ka patur dijeni se një person apo kompani në Shqipëri apo SHBA ka bërë pagesa të padeklaruara, prat ë paligjshme për interes të LSI.
Po kështu, Z.Meta është i habitur se si kompani amerikane mund të pranojnë pagesa të tilla në shkelje të ligjeve amerikane dhe ai është  interesuar të di nëse dikush prej tyre po hetohet nga SHBA për këtë shkelje të ligjeve amerikane.
Në vijim të kësaj, Z. Ilir Metaj ju ka informuar dhe provuar, si në rastin e “McKeon Group”, për të cilën u bë një pagesë e ligjshme dhe e deklaruar prej 15 mijë $, se si ndërmjetësi, avokati Greko-Amerikan Fidetzis, kishte rregjistruar një marrëveshje në FARA në emër të LSI pa qenë i autorizuar nga LSI dhe kjo u denoncua nga vetë Z. Meta  te Presidenti i “McKeon Group” dhe nga ky u njoftua FARA.
Lidhur me pretendimin e organit akuzës për marrëdhëniet e ngushta me Znj. Ema Çoku (Shatku), kemi të bëjmë me një spekullim të qëllimshëm pasi ato kanë qenë mardhënie thjesht kortezie dhe aspak të afërta, për më tepër që ajo personalisht nuk ka qenë pjesë e strukturave drejtuese të Partisë së Lirisë (LSI), por kishte lidhje shoqërore dhe familjare me Znj. M. Kryemadhi.
Ndërsa lidhur me ndikimet e tjera të Ilir Metës në episode që rezultojnë, sipas organit procedurës SPAK-ut, nga komunikimet telefonike të Znj. Monika Kryemadhi apo personave të tjerë, ato janë imagjinata, spekulative dhe të pavërteta. Po kështu, vlerësojmë se organi procedurës SPAK-u vazhdon ndaj Z.Ilir Meta standardin e hetimit në të njëjtin nivel si në standardin e arrestimit (rrëmbimit) të tij jashtë çdo objektiviteti dhe në cënim të rëndë të Kushtetutës dhe Konventës Europiane të të Drejtave të Njeriut, ku është cënuar rëndë nderi dhe dinjiteti jo vetëm si njeri por edhe si ish drejtues i lartë i shtetit.
E vlerësojmë lejen që Prokuroia e Posacme SPAK i ka dhënë Znj. Monika Kryemadhi në Janar të këtij viti për të vizituar SHBA ku ndodhet edhe Z. Adrian Shatku edhe përfaqësues të kompanive të lobimit të përfshira në këtë proces, por nuk arrijmë të kuptojmë insistimin për të mbajtur në paraburgim ish Presidentin e Republikes Z. Meta edhe pasi hetimet kanë nisur prej kohësh e janë shtyre disa herë. Prandaj urojmë që Gjykata ta vendosë këtë proces hetimi në shinat e shtetit të së drejtës për më tepër që Z. Meta është President i forcës së dytë opozitare në vend dhe nuk ka asnjë rrezik largimi, pasi ai është prej 6 vitesh në hetim dhe ditën e arrestimit (rrëmbimit) vinte nga Kosova.
I nderuar Z. Gjyqtar!
Në këkresën tonë drejtuar gjykatës krahas asaj për verifikimin të vendimit arrestit, ku prokuroria duhet të informonte gjykatën dhe të pandehurin mbi hetimet e kryera dhe nevojat e sigurimit, kemi këkruar edhe zvendësimin e masës sigurimit ose revokimin e saj.
Pas informimit nga organi akuzës dhe administrimi disa provave të paraqitura, kemi arritur në përfundimin se: Masa e sigurimit nuk i përshtatet më realitetit apo rrethanave të krujuara. Besojmë se pas më shumë se tetë muaj “arresti me burg” një masë kjo që për ne është jopropocionale, bazuar edhe në praktikën tashmë të konsoliduar të Gjykatës Europiane të Drejtave Njeriut, vazhdimi i qëndrimit në këtë masë nuk është gjë vecse një përndjekje inkuizitore që nuk ka asnjë nuancë apo lidhje me shtetin e së drejtës.
Dispozitat e neneve 27-28-30 të Kushtetutës Shqipërisë përkojnë me qëllimin dhe interpretimin e nenin 5 të Konventës Europiane, e cila së bashku me nenet 2-3-4 të saj janë themeli të drejtave themelore të njeriut përsa i përket mbrojtjes sigurisë fizike të individit posacërsiht edhe të lirisë personit.
Duke interpretuar këto dispozita, Gjykata Europiane të Drejtave të Njeriut (GJEDNJ) është shprehur se: qëllimi kryesor i tyre është të parandalojnë deprimivimin arbitrat ose të pajustifikuar të lirisë, kemi parasysh këtu faktin se Z. Ilir Meta është deprimuar nga liria prej më shumë se tetë muajësh, dhe prej asj kohe nuk ka asnjë zhvillim të ri ku ndaj tij rë rëndohet pozita procedurale. Nga provat që ka paraqitur po vet organi procedurës pozita e tij në kuptim të akuzës penale është lehtësuar, këmi parasysh këtu njërën prej tyre atë të lobimit në Shtetet e Bashkuara të Amerikës që në fakt ka qënë edhe (kali betejës) për organin e procedurës, ku të gjithë narrativën juridike e ka pikërisht tek cështja e lobimit, madje e ka bërë këtë cështje edhe object I diskutimeve publike edhe pa u marë masa e sigurimit personal ndaj Z. Ilit Metaj. 
Kushtetuta dhe konventa garantojnë të drejtat e individit për të kërkuar në gjykatë verifikimin e ligjshmërisë së ndalimit dhe të masës së arrestit në burg, pamvarësisht nga motivet e vendosjes së saj si dhe për të fituar revokimin e zvendësimin e saj nëse nuk është e ligjshme.
Praktika jonë gjyqësore është e pasur në lidhje me kuptimin dhe zbatimin e kushteve dhe kritereve të përgjithshme e të vecanta për caktimin dhe zbatimin e masës sigurimit, si dhe për revokimin apo zvendësimin e tyre, vecanrishtë në interpretim të neneve 228-229-230 dhe 260 të kodit procedurës penale.
Megjithatë në kuadër të respektimit të së drejtës themelore të njeriut për lirinë e personit dhe garancive përkatëse në lidhje me të sanksionura nga kushtetuta dhe konventa, cmojë të nevojshme të evidentojmë domosdoshmërinë e interpretimit të drejtë të dispozitave të lartëpërmendura, vecanrishtë asaj të pikës 6 të nenit 246 përsa i përket interpretimit kushtetues e ligjor të gjendjes procedimit në ngarkim të shtetasit ndaj të cilit zbarohet masa i sigurimit, sidomos ajo e arrestit në burg.
Pika 3 e nenit 28 të kushtetutës ku përfshihet edhe qëllimi përmbajtjes së piikës 3 të nenit 5 të Konventës Europiane Drejtave të Njeriut nuk mund të interpretohen si një mjet autorizues për të kufizuar lirinë e personit nëpërmejt arrestit me burg në një mënyrë të pakushtëzuar, pavarësishtë se kodi procedurës penale ne nenet 263 e vijues të tij ka përcaktuar afatet maksimale përkatëse të kohëzgjatjes paraburgimit sipas llojit të veprës penale dhe rrethanave të cështjes.
Në këtë kuptim GJEDNJ ka vlerësuar se për cdo periudh paraburgimi pavarësisht sa e shkurtër të jetë caktuar ajo, autoritetet duhet të parashtrojnë përpara gjykatës motive të besueshme që e justifikojnë atë periudh (Belcehv kundër Bullgarisë)2004.
“Thelbi këtij vendimi ishte fakti se, i arrestuari apo personi nën hetim nuk ishte paraqitur shpejte para nje gjyqtari apo autoriteti gjyqësor, dhe se arsyet e mbajtjes në paraburgim ishin të pamjaftueshme”
Deri sa nuk është dhënë vendimi dënimit edhe i arrestuari prezumohet i pafajshëm. Pika 3 i nenit 28 Kushtetutës, përkatësisht pika 3 e nenit 5 të Konventës, janë garanci thelbësore për individin e arrestuar, të cilat në thelb synojnë të mundësojnë lirimin e përkohëshëm të tij përderisa vijimi zbatimi të masës arrestit ka pushuar së qeni e arsyeshme (Mckay kundër Mbretëisë Bashkuar) 2006
“Nenit 5(3) është të vendosë mbikëqyrje gjyqësore që parandalon mbajtje arbitrare dhe të zbusë ndërhyrjen në liri”, në rastin konkret i akuzuari Z.Ilir Metaj, po mbahet arbitrarisht në paraburgim, duke marë parasysh faktin që aitashmë nuk ka asnjë mundësi për prishjen apo ndërhyrje në prishjen e provave, përfshi këtu edhe provat me dëshmitarë.
Ne si përfaqësues ligjor të të pandehurit Z. Ilir Metaj, paraqesim  me këtë parashtresë disa aspekte thelbësore që lidhen me zgjatjen e pajustifikuar të afatit të paraburgimit, mospërfundimin e hetimeve nga organi i akuzës, si dhe mangësinë e justifikimeve ligjore për rrezikun e pretenduar të largimit, rrezikut të prishjes provave apo dhe përsëritjen e të njëjtës vepër penale.
LIGJSHMËRIA E MASËS SË SIGURIMIT
Sipas nenit 229 dhe vijues të Kodit të Procedurës Penale, masa e sigurimit personal duhet të përmbushë parimin e proporcionalitetit dhe nevojshmërisë. Paraburgimi është masa më e rëndë dhe, si i tillë, duhet të përdoret vetëm kur të gjitha masat më të lehta rezultojnë të pamjaftueshme.
Kuptohet se nuk jemi në këtë seancë për herë të parë, që nënkupton për vleftësimin e masës së sigurimit, jemi për të verifikuar nëse kjo masë duhet të vazhdoi të qëndroi edhe pas më shumë se tëtë muaj që i akuzuari Presidenti Partisë Lirisë dhe ish Presidenti Republikës gjendet nën masën e sigurimit personal arresti me burg.
Në këtë rast, i pandehuri ndodhet në paraburgim prej datës 20 tetor 2024 pa përfundim të hetimeve dhe pa një aktakuzë të formuluar në mënyrë përfundimtare. Kjo përbën zvarritje të pajustifikuar proceduriale dhe bie ndesh me nenin 5 të Konventës Evropiane për të Drejtat e Njeriut (KEDNJ) dhe me nenin 27 të Kushtetutës së Republikës së Shqipërisë.
Shqyrtimi gjyqësor të kërkesë për revokim ose zvendësimin e masës sigurimit arresti me burg në një masë tjetër,  gjykata duhet të mbaj parasysh nenin 4 paragrafi 1-rë të Kodit Pr. Penale kur thotë se:”Cdo dyshim për akuzën cmohet në favor të të pandehurit” në rastin object gjykimi, prezumimi është në favor të lirimit të të arrestuarit. Neni 5/ 3 i Konventës nuk i jep autoritetit gjyqësor të drejtën të zgjedh në mënyrë alternative midis të të akuzuarit në gjyq brenda një kohë të arsyeshme, ose dhënies atij të lirisë përkohëshme deri në kohën e gjykimit (Neumeister kundër Austrisë) 1968.
“Qasja "Neumeister" përmban një vlerësim global të të gjitha periudhave të paraburgimit në të njëjtën procedurë dhe nxit autoritetet vendëse të veprojnë me kujdes ndaj proporcionalitetit, efektivitetit dhe drejtësisë në mbajtje”.
“Kjo ka ndikim të madh në jurisprudencë: autoritetet duhet të justifikojnë çdo shtrirje të vazhdueshme të paraburgimit dhe të jenë të gatshme për zgjidhje alternative, si kushtimi lirimi me garanci, nëse nuk ka rrezik të veçantë për arratisje apo dëm tjetër në hetim”.
Masa e paraburgimit është zgjatur në mënyrë të përsëritur pa u kryer veprime hetimore konkrete. Kjo përbën një zvarritje proceduriale që bie ndesh me të drejtën për gjykim brenda një afati të arsyeshëm dhe me parimin e proporcionalitetit. Prokuroria ka patur kohë të mjaftueshme për hetime, por nuk ka justifikuar asnjë veprim të vonuar. Në këtë kontekst, kërkojmë zëvendësimin e paraburgimit me një masë më të lehtë sigurie dhe vlerësimin e ligjshmërisë së zgjatjeve të bëra deri tani.”
HETIMET NUK KANË PËRPARUAR
Prej momentit të vendosjes së masës së paraburgimit, prokuroria nuk ka kryer veprime hetimore substanciale. Në periudha të gjata kohore, dosja ka qëndruar pa lëvizje proceduriale, ndërkohë që i pandehuri mbahet në një masë që cënon rëndë lirinë e tij personale.

Sipas jurisprudencës së Gjykatës Evropiane për të Drejtat e Njeriut, në çështjen “Kalashnikov v. Russia”, paraburgimi për një kohë të gjatë pa përparim në hetim dhe pa justifikim real përbën shkelje të nenit 5(3) të KEDNJ.
“Mosveprimi i autoriteteve dhe përsëritja e të njëjtave formula standarde për të justifikuar paraburgimin, pa prova konkrete, përbëjnë një kufizim të pajustifikuar të lirisë.” (Kalashnikov v. Russia.
RREZIKU I PRETENDUAR I LARGIMIT – FORMULË E PAVËRTETUAR
Prokuroria, në mënyrë të përsëritur, përmend “rrezikun e largimit” të të pandehurit si shkak për zgjatjen e masës. Megjithatë:
· Nuk ka asnjë provë konkrete që të tregojë se i pandehuri ka ndërmarrë ose synon të ndërmarrë veprime për t’u larguar.
· Ai ka banesë të përhershme, familje të stabilizuar, punë ose lidhje sociale në territorin e Shqipërisë.
· Nuk ka asnjë precedent të mëparshëm largimi apo mosbindjeje ndaj autoriteteve.
Ky pretendim nuk përbën as vlerësim individual, as rrezik të real, dhe rrjedhimisht nuk përmbush kriteret e vendosura nga GJEDNJ në çështjet:
· Letellier v. France: nevoja për të ruajtur paraburgimin duhet të provohet me arsye faktike dhe jo supozime;
· Matznetter v. Austria: frika për largim nuk mjafton nëse nuk mbështetet me fakte konkrete.
Sipas jurisprudencës së GJEDNJ në çështjen Letellier v. France, vazhdimi i paraburgimit nuk mund të bazohet vetëm në rëndësinë e veprës penale. Autoritetet duhet të paraqesin prova të qarta për rrezik konkret për hetimin ose rendin publik. Mungesa e justifikimeve të reja dhe përsëritja e arsyeve standarde përbën shkelje të nenit 5 të Konventës Europiane të Drejtave të Njeriut.
“Në përputhje me jurisprudencën e GJEDNJ në çështjen Matznetter v. Austria, rreziku i pretenduar i largimit nuk mund të përdoret si justifikim për paraburgim pa prova konkrete dhe vlerësim individual. Mungesa e arsyetimit real përbën shkelje të nenit 5 të Konventës.”
Argumenti ndaj pretendimeve për “hetime komplekse”?
1. GJEDNJ: Hetimet komplekse nuk justifikojnë automatikisht paraburgim të zgjatur
GJEDNJ ka theksuar vazhdimisht se autoritetet shtetërore nuk mund të mbrohen pas vështirësisë së hetimeve për të justifikuar një kufizim të gjatë të lirisë:

Kalashnikov v. Russia:
"Ngadalësia e hetimeve, edhe në rastet e pretenduara si komplekse, nuk justifikon automatikisht mbajtjen e gjatë në paraburgim. Shteti ka detyrimin pozitiv të organizojë sistemin e tij gjyqësor në mënyrë që të garantojë gjykim brenda një afati të arsyeshëm."
Clooth v. Belgium (1991):
"Kompleksiteti i çështjes është një faktor që mund të merret parasysh, por nuk mund të përbëjë shkak të vetin për të justifikuar zgjatjen e paraburgimit përtej një kufiri të arsyeshëm."
2. Kushtetuta dhe KPP kërkojnë proporcionalitet dhe kontroll të rreptë gjyqësor
· Neni 27 i Kushtetutës së Shqipërisë: askush nuk mund të mbahet në paraburgim përtej një afati të arsyeshëm.
· Neni 229 KPP: masa e sigurimit duhet të mbetet e justifikuar në çdo fazë të procedurës dhe nuk mund të bazohet vetëm në natyrën apo kompleksitetin e hetimit.
3. Pyetja thelbësore është: A ekziston ende një nevojë reale për paraburgim sot?

Në çdo shqyrtim të masës së sigurimit, gjykata duhet të vlerësojë në kohë reale:
A ka rrezik konkret për ikje?
A mund të dëmtojë provat?
A ka arsye për të menduar se do të pengojë drejtësinë?

Pretendimi abstrakt “çështja është e ndërlikuar” nuk i përgjigjet këtyre pyetjeve.

“Kompleksiteti i pretenduar i hetimeve nuk mjafton për të justifikuar mbajtjen e vazhdueshme të të pandehurit në paraburgim. 
Sipas jurisprudencës së GJEDNJ në Kalashnikov v. Russia dhe Clooth v. Belgium, shteti është i detyruar të organizojë hetimet në mënyrë efikase dhe të shmangë zvarritjen. Paraburgimi nuk mund të zgjatet vetëm për shkak se prokuroria nuk ka përfunduar procedurat që vetë ka për detyrë t’i realizojë me shpejtësi.”

Të drejtat politike që gëzon një person i cili përvec se ka ushtruar funksionin e Presidenti Republikës por sot është edhe drejtues i partisë dytë opozitare.

Si e vlerëson këtë Gjykata Evropiane?
1. Arrestimi dhe paraburgimi duhet të kenë bazë ligjore dhe të justifikueshme
· Arrestimi duhet të jetë i bazuar në dyshime të arsyeshme (reasonable suspicion) se është kryer një vepër penale.
· Paraburgimi nuk është i ligjshëm vetëm për shkak të rëndësisë së funksioneve që personi ka pasur apo të profilit politik.
· Në çështjen Khodorkovsky v. Russia (2011), GJEDNJ pranoi që kishte dyshime për krime ekonomike, por paralelisht vlerësoi se arrestimi mund të ishte përdorur si mjet për ta heshtur politikisht.
2. Paraburgimi nuk duhet të përdoret si ndëshkim apo hakmarrje politike
· Sipas nenit 18 të ECHR, edhe nëse paraburgimi formalisht është në përputhje me ligjin, ai bëhet i paligjshëm nëse qëllimi i tij është politik, frikësues apo pengues ndaj opozitës.
· Në çështje si Tymoshenko v. Ukraine (2013) dhe Navalnyy v. Russia (2018), GJEDNJ gjeti se ndjekja penale e figurave opozitare kishte arsye të fshehura politike, duke shkelur nenin 18 në lidhje me nenin 5 dhe/ose 6.
3. Masat alternative ndaj paraburgimit
· Paraburgimi duhet të jetë masa e fundit. Shteti duhet të shqyrtojë mundësinë e lënies në arrest shtëpie, garanci pasurore, mbikëqyrje, etj.
· Në çështjen Idalov v. Russia, GJEDNJ tha që autoritetet duhet të provojnë që nuk ka mënyrë më të butë për të siguruar praninë në gjykim sesa burgimi.
Gjykata Evropiane e të Drejtave të Njeriut (GJEDNJ) në Strasburg ka vendosur në favor të Thoma Gëllçit, në çështjen “Gëllçi kundër Shqipërisë” një vendim ky I marë së fundëmi gjykata ka analizuar drejtë mbi arrestin e tejzgjatur por edhe arsyet e arrestimit për vepra penale që mendohen se janë kryer në një kohë të largët.
Përmbledhje e vendimit:
1. Paraburgimi – shkelje e Neni 5 të Konventës
· GJEDNJ konstatoi se arrestimi dhe paraburgimi i Gëllçit, që zgjati më shumë se 7 muaj, shkelën Nenin 5 pika 1(c)të Konventës Evropiane për të Drejtat e Njeriut.
· Autoritetet shqiptare nuk ofruan prova konkrete për të mbështetur rrezikun e arratisjes, pengimin e hetimit apo manipulimin e provave. Argumentet ishin "të përgjithshme dhe të pambështetura" nga gjykatat vendase.
Cfarë sjell ky vendim për drejtësinë shqiptare?
1. Pikat e dobëta në praktikën gjyqësore: Evidencohet nevoja për argumente të forta dhe rishikime periodike të paraburgimit.
2. Precedent: Shton një urë drejt përmirësimit të standarteve, nëpërmjet zbatimit të masave alternative dhe kontrollit gjyqësor të vazhdueshëm.
Lidhur me arrestimin me burg të një ish-presidenti që akuzohet për vepra penale të ndodhura shumë kohë më parë, varen nga disa faktorë kyç, që lidhen me të drejtat themelore, parimin e proporcionalitetit dhe sundimin e ligjit.
Ja disa nga parimet dhe qëndrimet kryesore të GJEDNJ-së dhe gjykatave të tjera evropiane në raste të tilla:
1. E drejta për një gjykim të drejtë (neni 6 i KEDNJ-së)
· Një ish-president, si çdo person tjetër, ka të drejtën për një gjykim të drejtë brenda një afati të arsyeshëm, përfshirë të drejtën për të qenë i pafajshëm derisa të provohet e kundërta.
· Përdorimi i arrestit me burg duhet të jetë masë e fundit, dhe jo ndëshkuese, por parandalimi i rrezikut të arratisjes, ndërhyrjes në prova apo përsëritjes së veprës penale.
2. Koha e kaluar që nga kryerja e veprës
· Edhe pse koha e kaluar nuk e përjashton ndjekjen penale, mund të ndikojë në proporcionalitetin e masës së arrestit.
· Në disa raste, GJEDNJ ka theksuar se vonesa të gjata ose mungesë e aktivitetit nga autoritetet mund të ndikojnë në ligjshmërinë dhe arsyetimin e arrestit.
3. Pozita politike e personit të arrestuar
· Statusi i ish-presidentit nuk e mbron nga ndjekja penale, por në të njëjtën kohë, arrestimi i një ish-udhëheqësi kërkon justifikim më të qartë dhe të fortë, për të shmangur keqpërdorimin politik të sistemit të drejtësisë.
· GJEDNJ i kushton vëmendje garancive procedurale në raste ku ka dyshime për motive politike.
MUNDËSIA E MASAVE MË TË LEHTA

Mbrojtja vlerëson se rreziku procedural mund të përballohet me masa më të lehta sigurie si:
Detyrim për paraqitje periodike në polici (neni 234 KPP),
Garanci pasurore (neni 236),
Ndalim i daljes jashtë shtetit (neni 233),
Arrest në shtëpi (neni 237), duke vendosur kufizime me mjete elektronike nëse është e nevojshme.
Për sa më sipër,

Në dritën e sa më sipër dhe të praktikës vendimtare të Gjykatës Evropiane për të Drejtat e Njeriut, kërkojmë:
Zëvendësimin e masës së sigurimit të “arrest në burg” me një masë tjetër nga ato që parashikon kodi procedurës penale.

Përfaqësuesi ligjor                                                                                              I akuzuari
Studio ligjore “CAKRANI”                                                                                                Ilir METAJ                                                                           
Av. Kujtim CAKRANI 
Av. Dylejman KARAJ

